Den 20-årige digter blev anholdt i Aarhus tirsdag middag efter en længere politijagt

Var du vidne til anholdelsen, og har du billeder? Skriv en mail til 1224@eb.dk eller send en sms til 1224

Den 20-årige digter og provokatør Yahya Hassan blev tirsdag middag anholdt efter en længere biljagt i det nordlige Aarhus. Det bekræfter hans advokat Claus Bonnez over for Ekstra Bladet.

- Jeg ved ikke så meget om sagen, men jeg skal ind og tale med ham nu, siger Claus Bonnez.

Østjyllands Politi vil kun bekræfte, at man har anholdt en mand og sigtet ham for at have kørt bil i narkopåvirket tilstand.

- Vi begynder eftersættelsen 12.03, og den varer nogle minutter. Det begynder på Randersvej i Aarhus og slutter ved Trige, oplyser vagtchef Jes Frederiksen.

Yahya Hassan i telefonsamtale: - Jeg knepper din mor!

Vagtchefen kan ikke oplyse baggrunden for, at de valgte at eftersætte den sigtede, da man lige nu er i gang med at samle trådene.

Her kan du se stedet, hvor Yahya Hassan blev anholdt for narkokørsel. (Video: Claus Bonnerup)

Ekstra Bladet har talt med Mads Nielsen fra Aarhus, som blev vidne til den dramatiske biljagt.

- Pludselig kommer der en masse politibiler flyvende efter en Mercedes. Mercedesen kører galt og føreren, en ung mand, stikker af til fods, men bliver hurtigt stoppet af politiet.

- Jeg ser tydeligt, at den anholdte er Yahya Hassan. Det var jeg slet ikke i tvivl om, siger Mads Nielsen, der fortæller, at digteren kørte 'meget stærkt'.

Se også: Landsret omstøder voldsdom: Yahya Hassan frifundet

Vagtchefen ved Østjyllands Politi ønsker ikke at kommentere, om den anholdte kørte galt.

- Jeg vil ikke kommentere detaljer. Jeg kan kun sige, at vi har en anholdt, der skulle være føreren af bilen, siger Jes Frederiksen.

Dagens episode ser ud til at være kulminationen på en række dramatiske dage for den 20-årige digter og provokatør.

Så sent som i weekenden lagde Yahya Hassan selv en video på facebook, hvor han kom i fysisk karambolage med en eller flere toldere i en italiensk lufthavn på vej hjem fra skiferie.

Tolderen bad om at få Yahya Hassans mobiltelefon udleveret, hvilket digteren nægtede, og efterfølgende udviklede det sig til tumult mellem tolderne og Yahya Hassan.

Det er heller ikke første gang, at Yahya Hassan sidder anholdt i Aarhus.

I marts sidste år blev han idømt fire måneders betinget fængsel efter en voldsepisode i det aarhusianske natteliv. Han blev dog efterfølgende frifundet i landsretten.

Var du vidne til anholdelsen, og har du billeder? Skriv en mail til 1224@eb.dk eller send en sms til 1224

Her kan du se eller gense episoden fra juni 2015, hvor Yahya Hassan nægtede af forlade studiet hos TV2/Østjylland. (Video: TV 2/Østjylland)